Erasmus+ projektikohtumine Tallinna Polütehnikumis
Tallinna Polütehnikum võõrustas Erasmus+ projekti nr. 2020-1-PL01-KA229-081399_2 „I Challenge The Age With STEAM“ – ICAW-STEAM raames 25. – 29. oktoobrini 2021 projekti partnerkoolide õpetajad Türgist, Kreekast, Poolast ja Lätist. Tavapäraselt annab vastuvõttev kool ülevaate oma riigi haridussüsteemist ning esitleb oma kooli, nii ka meie – tutvustasime Eesti haridussüsteemi, tegime ringkäigu koolimajas: uudistasime arvutiklasse, elektrimasinate laborit, trükikoda ja fotostuudiot; lisaks võtsid külalised osa IT-süsteemide spetsialisti eriala I kursuse õpperühma IT-21E keemia tunnist. Väisasime ka Energia Avastuskeskust ja Loodusmuuseumi, viisime külalised meie ilusasse vanalinna ning Tallinna Teletorni. Kuigi projekt on juba aasta aega töös olnud, oli see kohtumine esimene, kus partnerid üksteist silmast-silma – mitte läbi arvutiekraani – nägid, loodame, et järgmised tulevad sama töised, sama edasiviivad ja päris kohtumistega.
Järgmine töökohtumine peaks kava kohaselt toimuma märtsis 2022, Türgis Antalyas.
Projekti kodulehekülg/project homepage: I Challenge The Age With STEAM – ICAW-STEAM
Foto: Ege Meister, erakogu. Projektikohtumisest osavõtjad koolimaja eest.